એમાં પથરા ઝીલવાનો અર્થ અને ‘સૌથી મોટો પ્રશ્ન’માં ‘સા’બ સા’બ પ્રશ્ન એક રોટલાનો મોટો છે’ થી અડધા ભૂખ્યા રહેતા, રોટલા માટે તરફડતા લોકો માટે વિચારવાનું ભાન આવ્યું. મને બહુ એમ થયા જ કરે કે મારાથી કોઈને દુઃખ ન થાય એવું કેમ થઈ શકે ? એટલે એક વાર ભાઈને પૂછ્યું, ‘ભાઈ, બધાંને રાજી રાખવાં હોય તો શું કરવું ? એવું કેમ થઈ શકે ?’ ભાઈએ કહ્યું, ‘બહેન, બધાંને જ રાજી રાખી શકાય એવું બને જ નહીં; પણ આપણને જે બધી રીતે સાચું અને સારું લાગે એમ કરવું.’ મને ઘણી રાહત થઈ. પછી તો ભાઈને મળવાનું બહુ ન બન્યું. છોકરીઓએ પોતાના પગ પર સ્વમાનથી ગૌરવભેર રહેતાં – જીવતાં શીખવું જ જોઈએ એમ તેઓ માનતા.